X. Kommune kvitterer hermed for jeres henvendelse med varsling af taktregulering pr. 1. januar 2025.

Kommunen har gennemgået varslingen, og kan desværre ikke umiddelbart godkende en taktregulering, der ligger ud over den af KL udmeldte aftale regulering på maksimalt 4,0 % 2025 i opadgående retning. Takstreguleringer ud over det nævnte betragtes derfor som ekstraordinære.

For at kunne tage endeligt stilling til hvorvidt den varslede ekstraordinære regulering kan godkendes, bedes I sende redegørelse, der som minimum indeholder følgende:

|  |  |
| --- | --- |
| **Kategori** | **Tekst** |
| Lønrelaterede omkostninger | I bedes uddybe hvilken udvikling der har været i lønomkostninger. Særligt bedes I redegøre for den del af udviklingen, der ligger ud over den almindelige forventede overenskomstmæssige stigning, årsagen hertil, samt hvor meget i procent løndelen er steget i forhold til 2024. |
| Driftsrelaterede omkostninger | Det bedes uddybet hvilke driftsrelaterede omkostninger der er steget, årsagen hertil, samt hvor meget i procent driftsandelen er steget i forhold til 2024. |
| Bygningsudgifter | I bedes uddybe hvilke bygningsrelaterede omkostninger der et steget, årsagen hertil, samt hvor meget i procent bygningsudgiften er steget i forhold til 2024. |
| Øvrige omkostninger | Hvis der er andre omkostningselementer, der indgår i beregningen af taksten, og som ikke er beregnet ud fra opgørelsen af de direkte omkostninger, bedes I redegøre for disse særskilt for hver post på samme måde som de ovenfor beskrevne poster. |

Redegørelsen skal være udformet så fyldestgørende, at den kan danne grundlag for kommunens beslutning om at godkende taksten. Hvis redegørelsen ikke, efter kommunens vurdering, på tilfredsstillende vis oplyser om årsagen til den ekstraordinære takststigning, forbeholder kommunens sig ret til at bede om yderligere uddybning af specifikke elementer.

Elementer der er omfattet af aftaler og ydelser, der ligger ud over beboerbetaling, og som derfor bestilles og betales som led i en direkte aftale mellem jer og den enkelte beboer, skal ikke fremgå af redegørelsen. Dette kunne f.eks. være (men ikke begrænset til) kostordninger, vaskeordninger osv.

Redegørelsen skal sendes til xxx@xxx.dk, og skal være kommunen i hænde senest den xxx. xxxx. 20xx.

Kommunen vil samtidigt med denne anmodning orientere om, at fakturaer vedr. ydelser til levering i januar 2025 betales med forbehold for, at kommunen endnu ikke har godkendt den varslede taktregulering, som er indeholdt i fakturaerne.

Hvis kommunen ikke kan godkende taktreguleringen og den følgende opkrævede takst, vil kommunen vende tilbage med anmodning om kreditering af det for meget betalte.

Kan kommunen godkende taktreguleringen, vil betaling fremadrettet ske som normalt, og I vil ikke høre nærmere.

Venlig hilsen